Foto’s: Twee dood, drie kritiek ná JHB-botsingFoto’s: Emer-G-Med op Facebook. Twee mans is dood en drie kritiek beseer nadat twee voertuie Maandagoggend in William Nicolrylaan in Johannesburg gebots het. “Die twee mans was passasiers agter in ŉ motor. Hulle was reeds dood toe paramedici by die toneel opgedaag het,” het Russel Meiring, woordvoerder van ER24, gesê. “Drie ander mense in dieselfde motor het kritieke beserings opgedoen, en moes deur die brandweer uit die motor se wrak gesny word.” Die drie is na nabygeleë hospitale geneem vir verdere behandeling. Die bestuurder van die ander voertuig, ŉ bakkie, het geringe beserings opgedoen. Die oorsaak van die ongeluk is onbekend en word deur die polisie ondersoek.